Publication: Magyar Közlöny
Issue: MK-2001-36 (Year: 2001, Number: 36)
Era: 1990-2004
Section: A BM Központi Hivatal a 35/2000. (XI. 30.) BM rendelet 73. § (1) bekezdése alapján — az eddig közzétetteken
Paragraph Index: 192

2. Ha valamelyik Fél a fizetési mérlegét illetően nehéz helyzetben van vagy ennek közvetlen veszélye fenyeget, az érintett Fél a GATT 1994 és a WTO által meghatározott feltételekkel összhangban korlátozó intézkedéseket hozhat — beleértve az importra vonatkozó intézkedéseket is —, amelyek korlátozott időtartamúak lehetnek és nem tarthatnak hosszabb ideig, mint ami a fizetési mérleg helyzetének helyreállításához szükséges. Az intézkedéseket — ahogy a fizetési mérleg feltételei javulnak — fokozatosan enyhíteni kell, és meg kell azokat szüntetni, amint a feltételek többé már nem indokolják fenntartásukat. Az érintett Fél haladéktalanul tájékoztatja a másik Felet az intézkedések bevezetéséről, és amikor ez lehetséges, megszüntetésük ütemtervéről.

Source: https://magyarkozlony.hu/hivatalos-lapok/9b239f1a9e8d228748d20c679f4bb2519c7ffdc2/dokumentumok/bc1b16b74ce2330f3640868f3dee1d9468ebe022/letoltes